ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ልዕሊ ካናዳዊ ኩባንያ ኔቭሰን ተመስሪቱ ዝነበረ ክሲ 'ብስምምዕ' መዕለቢ ተገይሩሉ 12 ጥቅምቲ 2020 ምንጪ ስእሊ, Nevsun Resources website መግለጺ ስእሊ, ዕደና ቢሻ ቅድሚ ዓሰርተ ዓመታት ኤርትራውን ኣባላት ሃገራዊ ኣገልግሎት፡ ኣብ ልዕሊ ካናዳዊ ኩባንያ ኔቭሰን ዝመስረትዎ ክሲ "ብስምምዕ" ሕጋዊ መዕለቢ ተገይረሉ። ነቲ ጉዳይ ንዓሰርተ ዓመታት ዝተኸታተለቶ ዳይረክተር ሓይልዮት ሰብኣዊ መሰላት ኤርትራ ወ/ሮ ኤልሳ ጭሩም ንቢቢሲ ኣብ ዝሃበቶ ሓጺር ሓበሬታ: እቶም ኣባላት ሃገራዊ ኣገልግሎት ነበር፡ ኣብ ኤርትራ ኣብ ዝነበሩሉ እቲ ኩባንያ ኣብቲ ኣብ ቢሻ ዘካይዶ ዝነበረ ዕደና ብናጻ የስርሖም ከምዝነበረን፡ ከምዘይክፈሉ እናፈለጠ ምስ መንግስቲ ኤርትራ ብምስምማዕ ጉልበቶም ስለዝመዝመዞም እዮም ከሲሰሞ ነይሮም ኢላ። እቲ ኣብ ካናዳ ኣብ ዝርከብ ቤት ፍርዲ ተታሒዙ ዝጸንሐ፡ ብሽምግልና ዝተወደአ መስርሕ ዳንነት ሕጉሳት ምዃኖም ኤልሳ ጭሩም ንቢቢሲ ሓቢራ። ትሕዝቶ ናይ ስምምዕ እንታይ ምዃኑ ግን ዝተፈልጠ ነገር የለን። ጠለብ ምስግጋር ክሲ ዳንነት ኩባንያ ነቭሱን ተነጺጉ ላዕለዋይ ቤት ፍርዲ ካናዳ: ጉዳይ ሃገራዊ ኣገልግሎት ዕደና ቢሻ ኣብ ካናዳ ክረአ ወሲኑ ኤርትራ፡ ፓርላማ ጀርመን ዘውጽኦ መግለጺ 'ግዚኡ ዘይሓለወ፡ ዘባልን ዘይብሱልን' ክትብል ነጺጋቶ ኩባንያ ዕደና ኔቭሰን፡ እቲ ጉዳይ ኣብ ኤርትራ ወይ ድማ ኣብ ካልኦት ናይ ኣፍሪቃ መጋባእያታት ክረአ ብተደጋጋሚ ጠለብ ከቕርብ ጸኒሑ'ዩ። እንተኾነ ቤት ፍርዲ ካናዳ፡ ብ28 ለካቲት 2020፡ ጉዳይ ናይቶም ኣብ ዕደና ወርቂ ቢሻ ኣብ ግዱድ ስራሕ ከም ዝነበሩ ዝኸሰሱ ኤርትራውያን ኣባላት ሃገራዊ ኣገልግሎት ኣካል ዓለምለኻዊ ሕግታት ብምዃኑ እቲ ጉዳይ ኣብ ካናዳ ክቕጽል ወሲኑ። እቲ ክሲ እንታይ እዩ?
